**J A V N I N A T J E Č A J**

**(ZO-3/2019)**

**ZA SUFINANCIRANJE PROJEKATA ZAŠTITE OKOLIŠA**

**ORGANIZACIJA CIVILNOGA DRUŠTVA (UDRUGA)**

**Pitanja i odgovori**

|  | **PITANJE** | **ODGOVOR** |
| --- | --- | --- |
| 1. | Izdaci za troškove plaća i naknada voditeljima projekta, izvoditeljima iz udruge i/ili vanjskim suradnicima koji sudjeluju u provedbi projekta (ugovor o autorskom djelu, ugovor o djelu, ugovor o djelu redovitog studenta), a isti troškovi ne mogu iznositi više od 30% od ukupno Fondu prihvatljivih i opravdanih troškova, pri čemu je potrebno navesti ime i prezime osobe koja će biti angažirana, njezine stručne kompetencije, broj mjeseci i mjesečni bruto iznos naknade.Jesu li prihvatljivi troškovi voditelja projekta (pod tim se misli na profesionalnog konzultanta koji piše prijavu, koordinira sve aktivnosti i vodi korespondenciju s provedbenim tijelom u svrhu izvješćivanja o tijeku i završetku projektnih aktivnosti te je li prihvatljiva za te aktivnosti faktura konzultanta u limitima koji su navedeni? | Pod opravdanim troškovima podrazumijevaju se troškovi koji su neposredno povezani uz provedbu pojedinih aktivnosti predloženog projekta uključujući izdatke za troškove plaća i naknada voditeljima projekata, izvoditeljima iz udruge i/ili vanjskim suradnicima koji sudjeluju u provedbi projekta, a isti troškovi na mogu iznositi više od 30% od ukupno Fondu prihvatljivih i opravdanih troškova, pri čemu je potrebno navesti ime i prezime osobe, njezine stručne kompetencije, broj mjeseci i mjesečni bruto iznos naknade (točka 2.4. Uputa za prijavitelje). Nastavno na navedeno, faktura konzultanta/vanjskog stručnjaka, a koji sudjeluje u provedbi projekta za vrijeme trajanja projekta prihvatljiva je za sufinanciranje od strane Fonda. |
| 2. | a) Ukoliko ronilački klub, koji je registriran u registru sportskih udruga, aplicira na vašem natječaju smatra li se kao sportska udruga prihvatljivim kandidatom, obzirom da zakon o sportu navodi da se aktivnosti sportskih udruga financiraju načelno iz sportskih zajednica.b) Koliki je postotak za sufinanciranje predviđen za područje Grada Pule, ako smo dobro iščitali radi se o 40% prihvatljivih troškova po projektu.c) Ukoliko bi išli u realizaciju projekta, da nosilac projekta bude ronilački klub iz Požege ili npr. Vukovara, a Pulski ronilački klub partner je li u tom slučaju postotak sufinanciranja veći, obzirom da nositelj projekta dolazi iz područja posebne državne skrbi? | a) Pravo na prijavu projekta podnošenjem ponude na Natječaj imaju udruge registrirane prema Zakonu o udrugama, koje su upisane u Registar udruga i djeluju najmanje 1 godinu u RH zaključno s danom objave Natječaja, **koje su programski usmjerena na rad u jednom od područja: ekologije, zaštite okoliša i prirode, zaštite mora i morskog okoliša te održivog razvoja**, što je razvidno iz ciljeva i popisa djelatnosti u statutu udruge, koje su upisane u registar neprofitnih organizacija i vode transparentno financijsko poslovanje u skladu s propisima o računovodstvu neprofitnih organizacija i koje su ispunile ugovorne obveze prema davatelju financijskih sredstava iz prethodno sklopljenih ugovora o sufinanciranju (Točka II Javnog natječaja ZO -3/2019).Nastavno na navedeno, udruga koja je registrirana u registru sportskih udruga, a koja zadovoljava gore navedene uvijete (programsko usmjerenje) prihvatljiv je korisnik sredstava Fonda. b) Sukladno *Pravilniku o uvjetima i načinu dodjeljivanja sredstava Fonda za zaštitu okoliša i energetsku učinkovitost, te kriterijima i mjerilima za ocjenjivanje prijava za dodjeljivanje sredstava Fonda („Narodne novine“ broj 18/09, 42/12, 73/13, 29/14 i 155/14)*, Grad Pula može ostvariti maksimalno do 40% opravdanih troškova ukupne vrijednosti ulaganja. c) Da, ukoliko je prijavitelj projekta ronilački klub iz Vukovara (PPDS), a Pulski ronilački klub partner, postotak sufinanciranja je veći i može iznositi do 80% opravdanih troškova ukupne vrijednosti ulaganja. Fond sklapa ugovor sa prijaviteljem projekta. Postotno učešće može iznositi do 80% ukoliko se projekti provode, odnosno korisnici se nalaze na području posebne državne skrbi ili u zaštićenom području. |
| 3. | Je li moguće u okviru jedne prijave kombinirati aktivnosti ponovne uporabe i organizacije ekološke akcije za prikupljanje otpada s morskog dna. | Da, u okviru jedne prijave moguće je kombinirati aktivnosti ponovne uporabe i organizaciju ekoloških akcija za prikupljanje otpada s morskog dna. |